**POZIV NA DOSTAVU PONUDE**

Naručitelj, Umjetnička akademija u Splitu, upućuje Poziv na dostavu ponuda sukladno članku 9. Pravilnika o provedbi bagatelne nabave radova, roba i usluga (Klasa: 003-05/14-02/0001, Ur.br. 2181-224-01-01-14-0001). Sukladno čl. 18., stavku 3. Zakona o javnoj nabavi (Narodne novine br. 90/11, 83/13, 143/13) za procijenjenu vrijednost nabave manju od 200.000,00 kuna bez PDV-a za robu i usluge te 500.000,00 kuna bez PDV-a za radove (tzv. bagatelna nabava) Naručitelj nije obavezan provoditi postupke javne nabave propisane Zakonom o javnoj nabavi.

**OPIS PREDMETA NABAVE:** Predmet nabave je nabava euro lož ulja ekstra lakog sa dostavom na dislocirane lokacije Korisnika temeljem iskazanih potreba Korisnika, te u svemu sukladno tehničkim karakteristikama, troškovniku i ostalim traženim uvjetima naznačenima u Dokumentaciji za nadmetanje.

**KOLIČINA PREDMETA NABAVE:** 14.000 litara

**ROK TRAJANJA UGOVORA:** Ugovor o nabavi euro lož ulja ekstra lakog sa dostavom na dislocirane lokacije Korisnika sklopit će se na razdoblje najduže do 30. lipnja 2015. godine., a **rok trajanja Ugovora definiran je do trenutka sklapanja pojedinačnog ugovora posredstvom Državnog ureda za središnju javnu nabavu.**

**ROK ISPORUKE ROBE:** Sukcesivno prema pojedinim narudžbama. Rok isporuke je dva (2) dana od primitka pisane narudžbenice naručitelja putem fax-a ili e-maila. Ukupna količina lož ulja ekstra lakog će se isporučiti u **najmanje 4 isporuke**.

**ROK VALJANOSTI PONUDE:** najmanje 90 (devedeset) dana od krajnjeg roka za dostavu ponuda.

**MJESTO IZVRŠENJA:** Dislocirane lokacije Naručitelja na koje je potrebno isporučivati robu su:

- Škola likovnih umjetnosti, Fausta Vrančića 17, 21 000 Split – 7.000,00 litara

- Državni arhiv, Glagoljaška 18, 21 000 Split – 7.000,00 litara

Predmet nabave uključuje pravovremenu dostavu loživog ulja na adrese naručitelja. Ponuditelj se obvezuje osigurati prijevoz odgovarajućim vlastitim prijevoznim sredstvom ili vozilima ugovornih prijevoznika, koji zadovoljavaju propisane tehničke uvjete za prijevoz naftnih derivata, do istovarnog mjesta sukladno pozitivnim zakonskim i podzakonskim propisima.

**Cisterne kojima se dostavlja lož ulje ekstra lako moraju biti malog kapaciteta do 5000 litara zbog ograničenog prostora kojima cisterna mora proći do mjesta isporuke.**

**ROK, NAČIN I UVJETI PLAĆANJA:** Plaćanje će se izvršiti u roku od 15 (petnaest) dana od dana ispostavljenog računa za isporučeni predmet nabave. Plaćanje se obavlja na žiro račun ponuditelja. Isključeno je plaćanje predujma.

**KRITERIJ ODABIRA PONUDE**: Najniža cijena ponude *(uz obvezu ispunjenja svih navedenih uvjeta i zahtjeva)*

Obzirom da naručitelj ne može koristiti pravo na pretporez, naručitelj će uspoređivati cijene ponuda s PDV-om.

**OBJAVLJENO NA WEB STRANICI NARUČITELJA:** 3. prosinca 2014.

**ROK ZA DOSTAVU PONUDE:** 11. prosinca 2014. godine do 8,00 sati

**NAČIN I MJESTO DOSTAVE PONUDE:** Ponuda se dostavlja isključivo u izvorniku na Ponudbenom listu i Troškovniku iz dijela II. ovog Poziva, a koje je potrebno dostaviti ispunjene, ovjerene i potpisane od strane ovlaštene osobe ponuditelja, uz dostavu i svih ostalih traženih dokaza. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponude se dostavljaju neposredno na protokol naručitelja (Zagrebačka 3, II. kat, 21000 Split) ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačen naziv i adresa ponuditelja te sljedeći sadržaj:

**Umjetnička akademija u Splitu**

**Zagrebačka 3**

**21000 Split**

**“PONUDA - LUEL/14” – ne otvaraj**

**Ponuditelj samostalno određuje način dostave ponude i sam snosi rizik eventualnog gubitka, odnosno nepravovremene dostave ponude.**

***Ponude koje nisu pristigle u propisanom roku neće se otvarati i vraćaju se ponuditeljima.***

Ako omotnica nije označena u skladu sa zahtjevima iz ove dokumentacije za nadmetanje, Naručitelj ne preuzima nikakvu odgovornost u slučaju preranog otvaranja ponude.

**KONTAKT OSOBA:** Ivan Žitko, e-mail: [nabava@umas.hr](mailto:nabava@umas.hr) ili telefon: 021/360180

**NAČIN OTVARANJA PONUDA:** **Otvaranje ponuda nije javno.**

**TROŠKOVI IZRADE I DOSTAVE DOKUMENTACIJE ZA NADMETANJE:** Dokumentacija za nadmetanje se ne naplaćuje. Ponuditelji sami snose troškove vezane uz pripremu i podnošenje ponude. Naručitelj ni u kom slučaju nije odgovoran ili dužan snositi te troškove, bez obzira na vođenje i ishod postupka.

**TAJNOST PODATAKA:** Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Gospodarski subjekti ne smiju označiti tajnim podatke o jediničnim cijenama, iznosima pojedine stavke, cijeni ponude te podatke iz ponude u vezi s kriterijem za odabir.

**KOMUNIKACIJA S NARUČITELJEM:** Sva priopćenja, pozivi na objašnjenja, obavijesti između naručitelja i ponuditelja moraju biti u pisanom obliku (web, e-mail, pismo).

**DOKAZI SPOSOBNOSTI - RAZLOZI ISKLJUČENJA PONUDITELJA**

Svaki natjecatelj ili ponuditelj **mora** u postupku nabave dokazati:

**1.** svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

**Izvod ili izjava iz stavka ne smije biti starija od tri mjeseca računajući od dana početka postupka nabave.**

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**2.** da gospodarski subjekt ili osoba ovlaštena po zakonu za zastupanje gospodarskog subjekta nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

Za potrebe utvrđivanja okolnosti gospodarski subjekt u ponudi ili zahtjevu za sudjelovanje dostavlja izjavu. Izjavu daje osoba po zakonu ovlaštena za zastupanje gospodarskog subjekta.

**Izjava ne smije biti starija od tri mjeseca računajući od dana početka postupka nabave.**

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**3.** da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe),

Za potrebe utvrđivanja okolnosti gospodarski subjekt u ponudi ili zahtjevu za sudjelovanje dostavlja:

1. **potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave**, **ili**

2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovoga stavka, **ili**

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka nabave, ako se u državi sjedišta gospodarskog subjekta ne izdaje potvrda iz točke 1. ovoga stavka ili jednakovrijedni dokument iz točke 2. ovoga stavka.

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**4.** Dozvola za obavljanje energetske djelatnosti trgovine na veliko naftnim derivatima

Gospodarski subjekt mora dokazati da za pružanje usluga koje su predmet nabave ima dozvolu (rješenje) Hrvatske energetske regulatorne agencije za obavljanje energetske djelatnosti obavljanja trgovine na veliko naftnim derivatima sukladno Zakonu o energiji (Narodne novine, broj 120/12 i 14/14).

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**5.** Suglasnost Ministarstva gospodarstva za obavljanje trgovine na veliko i trgovine s trećim zemljama za naftne derivate i biogoriva

Gospodarski subjekt mora dokazati da posjeduje suglasnost Ministarstva gospodarstva za obavljanje trgovine na veliko i trgovine s trećim zemljama za naftne derivate i biogoriva za sve vrste goriva za koje podnosi ponudu, sukladno Uredbi za obavljanje trgovine na veliko i trgovine s trećim zemljama za određenu robu (Narodne novine, broj 47/14).

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

U slučaju zajednice ponuditelja, uvjet pravne i poslovne sposobnosti utvrđuje se za sve članove zajednice posebno.

**6.** Potvrda koju izdaju nadležni instituti ili priznata tijela za kontrolu kvalitete o sukladnosti proizvoda s točno određenim specifikacijama ili normama na koje se upućuje

Gospodarski subjekt za lož ulje ekstra lako koje nudi, mora dokazati da isti udovoljavaju propisanim graničnim vrijednostima značajki kvalitete tekućih naftnih goriva utvrđenih Uredbom o kvaliteti tekućih naftnih goriva (Narodne novine, broj 113/13 i 76/14).

Dokaz se podnosi u obliku Izjave o sukladnosti, koju izdaje proizvođač i/ili uvoznik, na temelju izvještaja o ispitivanju tekućeg naftnog goriva obavljenog u akreditiranom laboratoriju prema zahtjevu norme HRN EN ISO/IEC 17025 za svaku vrstu tekućeg naftnog goriva, koji se dostavljaju u privitku Izjave o sukladnosti. U slučaju da je izvještaj o ispitivanju izdan u inozemstvu, isti mora biti priznat od strane akreditirane pravne osobe koja udovoljava zahtjevu norme HRN EN ISO/IEC 17020, A vrste.

Iz dokaza mora biti vidljivo da je ponuđeno lož ulje ekstra lako kvalitete prema standardu EN 590 koji odgovara zahtjevima minimalno EURO V.

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**ODREDBE KOJE SE ODNOSE NA ZAJEDNICU PONUDITELJA**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice ponuditelja mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja. Naručitelj će neposredno plaćati svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije.

Dokazi sposobnosti - razlozi isključenja ponuditeljaiz Dokumentacije obvezno se dokazuju za svakog člana zajednice ponuditelja pojedinačno dok su svi zajedno dužni dokazati (kumulativno) zajedničku sposobnost ostalim navedenim dokazima sposobnosti (tehničku i stručnu sposobnost).

Odgovornost ponuditelja iz zajednice ponuditelja je solidarna.

**ODREDBE KOJE SE ODNOSE NA PODIZVODITELJE**

Ako gospodarski subjekt namjerava dio ugovora o nabavi dati u podugovor jednom ili više podizvoditelja, tada u ponudi mora navesti sljedeće podatke:

* naziv ili tvrtka, sjedište, OIB i broj računa podizvoditelja,
* te predmet, količina, vrijednost podugovora i postotni dio ugovora o nabavi koji se daje u podugovor.

Ako je odabrani ponuditelj dio ugovora o nabavi dao u podugovor, dostavljeni podaci o podizvoditelju biti će sastavni dio ugovora o nabavi, s tim da ne postoji obveza neposrednog plaćanja podizvoditelju.

Odabrani ponuditelj mora svome računu odnosno situaciji priložiti račune odnosno situacije svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o nabavi od Naručitelja zahtijevati odobrenje za:

* promjenu podizvoditelja za onaj dio ugovora o nabavi koji je prethodno dao u podugovor,
* preuzimanje izvršenja dijela ugovora o nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

Ukoliko odabrani ponuditelj zatraži od Naručitelja promjenu podizvoditelja ili uvođenje jednog ili više novih podizvoditelja, mora naručitelju dostaviti podatke (naziv ili tvrtka, sjedište, OIB, broj računa podizvoditelja, predmet, količina, vrijednost podugovora i postotni dio ugovora o nabavi koji se daje u podugovor) za novog podizvoditelja.

Sudjelovanje podizvoditelja ne utječe na odgovornost ponuditelja za izvršenje ugovora o nabavi.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

**OSTALI RAZLOZI ISKLJUČENJA PONUDITELJA**

Javni naručitelj će isključiti ponuditelja iz postupka nabave:

1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,

2. ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta,

Za potrebe utvrđivanja okolnosti iz točaka 1. i 2. gospodarski subjekt u ponudi ili zahtjevu za sudjelovanje dostavlja:

1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka nabave **ili**

2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz točke 1. ovoga stavka ili izvod ne sadrži sve podatke potrebne za utvrđivanje tih okolnosti **ili**

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika.

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**JAMSTVO ZA OZBILJNOST PONUDE:**

Ponuditelj je u sklopu svoje ponude dužan dostaviti jamstvo za ozbiljnost ponude na iznos od 5.000,00 kuna u formi bjanko zadužnice ovjerene kod javnog bilježnika.

Ukoliko Ponuditelj daje novčani polog, u ponudi mora dostaviti dokaz o uplati u korist računa broj HR52 23300031100090996 Splitska banka –Societe Generale, Umjetnička akademija u Splitu, Zagrebačka 3, 21000 Split.

U pozivu na broj obavezno je navesti 11-2014 . Model je HR00, a pod svrhom plaćanja potrebno je navesti naziv predmeta nabave i da se radi o jamstvu za ozbiljnost ponude.

Trajanje jamstva ne smije biti kraće od roka valjanosti ponude. Ako istekne rok valjanosti ponude ili jamstva za ozbiljnost ponude Naručitelj će od ponuditelja tražiti produženje roka. U tu će se svrhu ponuditelju dati primjereni rok.

Naručitelj može polagati pravo na iznos jamstva za ozbiljnost ponude u slučaju:

a) ako ponuditelj odustane od svoje ponude u roku njezine valjanosti;

b) ako ponuditelj dostavi neistinite podatke u smislu članka 67. stavka 1. točke 3. Zakona o javnoj nabavi;

c) nedostavljanja izvornika ili ovjerenih preslika sukladno članku 95. stavku 4. Zakona o javnoj nabavi te

d) odbijanja potpisivanja ugovora odnosno nedostavljanje jamstva za uredno ispunjenje ugovora.

Naručitelj će ponuditeljima čija ponuda nije odabrana jamstvo za ozbiljnost ponude vratiti neposredno nakon završetka postupka nabave.

Jamstvo za ozbiljnost ponude ponuditelja čija je ponuda odabrana kao najpovoljnija bit će vraćeno kada ponuditelj prihvati ugovor.

Jamstvo za ozbiljnost ponude se dostavlja u izvorniku u perforiranoj plastičnoj foliji - košuljici i čini sastavni dio ponude uvezane u cjelinu. Jamstvo ne smije biti ni na koji način oštećeno (bušenjem, klamanjem i slično jer probušeno ili oštećeno jamstvo se ne može naplatiti te je to razlog za isključenje ponude). Plastična folija mora biti s vanjske strane označena brojem na način da je vidljiv redni broj stranice i ukupan broj stranica ponude.

JAMSTVO ZA UREDNO ISPUNJENJE UGOVORA

Ponuditelj se obvezuje, ukoliko će njegova ponuda biti odabrana kao najpovoljnija za sklapanje ugovora, najkasnije u trenutku potpisa ugovora uručiti Naručitelju jamstvo za uredno ispunjenje ugovora u formi bjanko zadužnice ovjerene kod javnog bilježnika, a na iznos od 5.000,00 kuna.

Jamstvo za uredno ispunjenje ugovora naplatit će se u slučaju povrede ugovornih obveza od strane odabranog ponuditelja.

Rok valjanosti jamstva za uredno ispunjenje ugovora je trideset (30) dana dulje od roka važenja Ugovora.

Jamstvo za dobro izvršenje Ugovora bit će vraćeno Izvođaču najkasnije deset (10) dana nakon isteka roka valjanosti.

**SASTAVNI DIJELOVI PONUDE:**

* **Ponudbeni list (ispunjen, potpisan i ovjeren od strane ponuditelja)- Obrazac 4**
* **Troškovnik (ispunjen, potpisan i ovjeren od strane ponuditelja)- Obrazac 3a**
* **Izvod iz sudskog, obrtnog ili drugog odgovarajućeg registra**
* **Izjava o nekažnjavanju**
* **Potvrdu porezne uprave o ispunjenoj obvezi plaćanja dospjelih poreznih obveza i obveza za mirovinsko i zdravstveno osiguranje**
* **Dozvola za obavljanje energetske djelatnosti trgovine na veliko naftnim derivatima**
* **Suglasnost Ministarstva gospodarstva za obavljanje trgovine na veliko i trgovine s trećim zemljama za naftne derivate i biogoriva**
* **Potvrda koju izdaju nadležni instituti ili priznata tijela za kontrolu kvalitete o sukladnosti proizvoda s točno određenim specifikacijama ili normama na koje se upućuje**
* **Jamstvo za ozbiljnost ponude (ovjerena bjanko zadužnica ili dokaz o uplati sredstava)**

**TROŠKOVNIK**

Troškovnik za svaku grupu predmeta nabave sastavni je dio dokumentacije i nalazi se u Prilogu. U troškovniku su određene količine predmeta nabave.

Prilikom popunjavanja Troškovnika ukupna cijena stavke izračunava se kao umnožak ponuđene jedinične cijene stavke i količine stavke. Ponuditelj je dužan upisati jedinične cijene (iskazane na tri decimale) kako je traženo troškovnikom. Ukupna cijena ponude dobiva se kao umnožak količine i ponuđene jedinične cijene.

Ponuditelj je obvezan, nakon popunjavanja Troškovnika traženim podacima, isti potvrditi pečatom i potpisom ovlaštene osobe ponuditelja.

Ako Ponuditelj ne ispuni Troškovnik u skladu sa zahtjevima iz Dokumentacije za nadmetanje ili promijeni tekst ili količine navedene u Obrascu troškovnika, smatrati će se da je takav Troškovnik nepotpun i nevažeći te će ponuda biti odbijena.

Ponuditelj isporučuje gorivo o svom trošku na mjesto isporuke, prijevoznim sredstvima koja udovoljavaju propisanim tehničkim uvjetima i ostalim pozitivnim propisima koji se odnose na predmet nabave.

**CIJENA PONUDE:** U cijenu ponude bez PDV-a uračunati su svi troškovi i popusti ponuditelja uključujući i sve dostave lož ulja ekstra lakog.

Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om.

Cijena ponude je promjenjiva. Ponuditelj izražava cijenu ponude u kunama. Cijena ponude piše se brojkama. Cijena ponude izražava se za cjelokupni predmet nabave.

**NAČIN ODREĐIVANJA CIJENE PONUDE:** Cijena ponude obuhvaća sve stavke troškovnika. Cijena ponude je promjenjiva.

Ponuditelji su dužni ponuditi, tj. upisati jedinične cijene (zaokružene na tri decimale) za svaku stavku troškovnika, na način kako je to određeno u troškovniku, te cijenu ponude bez PDV-a, PDV i cijenu ponude s PDV-om na način kako je to određeno u Troškovniku i Ponudbenom listu.

Ako ponuditelj nije u sustavu PDV-a ili je predmet nabave oslobođen PDV-a, u Ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno. Cijena ponude izražava se za grupu predmeta nabave za koju se ponuda podnosi.

**Ponuditelji su dužni u obrascu troškovnika upisati jediničnu cijenu loživog ulja ekstra lakog utvrđenu na dan objave na web stranici naručitelja 3. prosinca 2014.**

Ukoliko se odobrava popust naručitelju, ponuditelji su dužni upisati odobreni popust u postotku (%) od jedinične ponudbene cijene loživog ulja ekstra lakog prije odobrenog popusta i u kunama po litri loživog ulja.

Jedinična cijena ponude računa se tako da se od cijene loživog ulja ekstra lakog prije odobrenog popusta oduzme odobreni popust.

Cijena loživog ulja ekstra lakog je promjenjiva sukladno čl. 9 Zakona o tržištu nafte i naftnih derivata (Narodne novine 19/14) , a obračunava se na dan narudžbe robe.

Odobreni popust u postotku (%) od jedinične ponudbene cijene loživog ulja ekstra lakog prije odobrenog popusta OSTAJE NEPROMJENJIV za cijelo vrijeme važenja okvirnog sporazuma.

Ukoliko se odobrava popust naručitelju, uključuje ga se u ukupnu cijenu ponude na način da ga u troškovniku treba prikazati zasebno. Isto tako ga se treba iskazati na računu prilikom svake isporuke robe.

U cijenu ponude moraju biti uračunati svi troškovi za ponuđenu robu koje iziskuje i isporuku robe na lokacije korisnika.

**PODACI O PONUDI:** Ponuda se izrađuje u papirnatom obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se predaje u izvorniku.

Ponuda se uvezuje na način da se **onemogući naknadno vađenje ili umetanje listova (jamstvenikom-vrpcom čija su oba kraja na posljednjoj strani pričvršćena naljepnicom i utisnutim** **žigom ili pečatom ponuditelja)**.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova (jamstvenikom-vrpcom čija su oba kraja na posljednjoj strani pričvršćena naljepnicom i utisnutim žigom ili pečatom ponuditelja).

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

**Propisani tekst dokumentacije za nadmetanje (uključujući troškovnik) ne smije se mijenjati i nadopunjavati.**

Stranice ponude se označavaju brojem na način da je vidljiv redni broj stranice i ukupan broj stranica ponude.

Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati. Ponude se pišu neizbrisivom tintom.

**Ispravci u ponudi moraju biti izrađeni na način da su vidljivi (npr. precrtati tekst jednom crtom tako da isti ostane vidljiv). Ispravci moraju uz navod datuma ispravka biti potvrđeni potpisom ponuditelja.**

**IZMJENA I/ILI DOPUNA PONUDE I ODUSTAJANJE OD PONUDE:** U roku za dostavu ponude ponuditelj može izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. Pisana izjava dostavlja se na isti način kao i ponuda s obveznom naznakom da se radi o odustajanju od ponude.

U tom slučaju neotvorena ponuda se vraća ponuditelju. Ponuda se ne može mijenjati ili povući nakon isteka roka za dostavu ponuda.

**JEZIK I PISMO NA KOJEM SE IZRAĐUJE PONUDA:** Ponuda i sva ostala dokumentacija koja se prilaže uz ponudu se izrađuje na hrvatskom jeziku i latiničnom pismu.

Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

Cijena ponude izražava se u hrvatskim kunama (HRK).

**OBAVIJEST O ODABIRU ODNOSNO OBAVIJEST O ODUSTANKU I ROK ZA NJENO DONOŠENJE:** Naručitelj će Obavijest o odabiru odnosno Obavijest o odustanku odabranom ponuditelju i svim ostalim ponuditeljima koji su pravovremeno dostavili svoje ponude dostaviti na dokaziv način (npr. dostavnica, povratnica, izvješće o uspješnom slanju telefaksom, elektronička isprava, objavom na web stranici naručitelja) u primjerenom roku.

**ISPRAVAK I/ILI IZMJENA POZIVA NA DOSTAVU PONUDA:** Naručitelj može prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim objašnjenjem, izmijeniti poziv na dostavu ponuda.

Ako je potrebno, gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz poziv na dostavu ponuda, a pod uvjetom da je zahtjev dostavljen najmanje 5 dana prije isteka roka za dostavu ponuda. Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Ako naručitelj za vrijeme roka za dostavu ponuda mijenja zahtjev za prikupljanje ponuda, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te ukoliko bude potrebno produžit će rok za dostavu ponuda.

**MOGUĆNOST ALTERNATIVNIH PONUDA:** **Alternativne ponude nisu dopuštene.**

**DOPUSTIVOST DOSTAVE PONUDA ELEKTRONIČKIM PUTEM:**

**Nije dozvoljeno** dostavljanje ponude elektroničkim putem.

### OSTALI BITNI UVJETI:

Od ponuditelja se očekuje da pregleda dokumentaciju za nadmetanje, uključujući sve upute, obrasce, uvjete i specifikacije. Propust da se u ponudi ne prilože sve informacije tražene u dokumentaciji za nadmetanje ili se prilože netočne informacije ili se podnese ponuda koja nije u skladu s dokumentacijom za nadmetanje u svakom je pogledu rizik za ponuditelja i rezultirat će odbacivanjem takve ponude.

Ponuditelj će dokumentaciju za nadmetanje koristiti isključivo u svrhu izrade ponude za ovo nadmetanje i neće je ustupiti drugima i koristiti u druge svrhe.

Ponuditelj se u postupku nabave mora pri izradi ponude pridržavati zahtjeva i uvjeta iz ove dokumentacije za nadmetanje. Propisani tekst dokumentacije za nadmetanje ne smije se mijenjati, brisati niti nadopunjavati.

**TEHNIČKI UVJETI:**

Ponuđeni naftni derivati moraju zadovoljavati uvjete utvrđene propisima o kvaliteti goriva i drugim propisima koji su na snazi u vrijeme isporuke goriva pojedinačnim korisnicima.

Odabrani ponuditelj je dužan uz dostavu tekućih naftnih goriva priložiti izjavu o sukladnosti sukladno Uredbi o kvaliteti tekućih naftnih goriva (Narodne novine, broj 113/13 i 76/14).

**NAPOMENA: Jamstvo na izvedene radove obvezuje izvoditelja na jamstveni rok u trajanju od 24 mjeseca od završetka svih radova!**

**NEUOBIČAJENO NISKA CIJENA**

1. Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost pružanja usluge koja je predmet nabave, naručitelj može odbiti takvu ponudu. Kod ocjene cijena naručitelj će uzeti u obzir usporedne iskustvene i tržišne vrijednosti te sve okolnosti pod kojima će se izvršavati ugovor o nabavi.
2. Prije odbijanja / prihvaćanja ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.
3. Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze, te provjeravajući jesu li cijene ekonomski objašnjive i logične, sadržavaju li cijene bitnih stavki sve troškove.